**OBEC HOSŤOVÁ, HOSŤOVÁ 120, 951 02**

**Z Á P I S N I C A**

**Z RIADNEHO ZASADNUTIA OBECNÉHO ZASTUPITEĽSTVA**

**Dátum konania**: 22.04.2013

**Prítomní:** Podľa prezenčnej listiny

 / priložená k zápisnici/

**Program:** 1. Otvorenie zasadnutia

 2. Určenie zapisovateľa a overovateľov zápisnice

 3. Kontrola uznesení

 4. Prijatie uznesenia ohľadom financovania CVČ

 5. Zmluva s OFK – doriešenie výšky nájomného

 6. Iné finančné záležitosti

7. Rôzne

8. Záver

Mária Jaleczová

starostka obce

**K bodu číslo 1:**

Druhé riadne zasadnutie obecného zastupiteľstva v roku 2013 otvorila a viedla starostka obce Mária Jaleczová. Skonštatovala, že z poslancov obecného zastupiteľstva sú prítomní traja, poslanec Marián Balko sa ospravedlnil zo zasadnutia zo zdravotných dôvodov, nakoľko je prítomná nadpolovičná väčšina poslancov zasadnutie je uznášania schopné. Na zasadnutie sa ďalej dostavili Ing. Marián Boszorád a p. Eva Kolompárová.

**K bodu číslo 2:**

Za overovateľov zápisnice určila poslancov: Martin Kučírek

 Miroslav Maťo

Za zapisovateľku určila pracovníčku obecného úradu R. Tóthovú.

Starostka oboznámila prítomných s programom zasadnutia zastupiteľstva,  navrhla výmenu bodov programu ,po kontrole uznesení by poslanci prejednali najprv bod. č. 5, a následne by bola vypočutá p. Eva Kolompárová.

Hlasovanie o programe rokovania:

 za: 3 / Vendelín Brath, Miroslav Maťo, Martin Kučírek/

 proti: 0

**K bodu číslo 3:**

Hlavná kontrolórka obce Mgr. Katarína Darnadiová oboznámila prítomných s kontrolou uznesení

a skonštatovala, že uznesenia sú splnené alebo sa plnia priebežne.

Hlasovanie o kontrole uznesení:

za: 3 / Vendelín Brath, Miroslav Maťo, Martin Kučírek/

 proti: 0

**K bodu č. 4:**

Slovo dostal Ing. Marián Boszorád, ktorý zastupoval Občianske združenie Obecný futbalový klub Hosťová. Vyjadril sa: Futbal v našej obci stojí okolo 10000,00 eur ročne, okrem dotácie od obce ešte musia zabezpečiť 7000,00 eur z iných zdrojov. Hrá veľa hosťujúcich hráčov, aby sme boli na tej úrovni na ktorej sme teraz. Veľa takých malých obcí nemá už futbalový klub. V roku 2011 boli dokončené šatne, kde sa môže okrem iného stretávať aj mládež. Pri organizácií futbalového klubu mi skoro nikto nepomáha, musím sa starať o hráčov, aby mali všetko zabezpečené.

O 18.55 sa na zasadnutie zastupiteľstva dostavil poslanec Ing. Michal Boszorád.

Hlavná kontrolórka obce sa vyjadrila, že zvýšené náklady za spotrebu elektrickej energie a vody v sociálnych miestnostiach sa prejavujú v rozpočte obce a navrhuje, aby občianske združenie platilo náklady za energie.

Poslanec Martin Kučírek k tomu dodal – v obecnej kase nie je dosť finančných prostriedkov, a obec nemá z čoho nedoplatky zaplatiť.

Ing. Marián Boszorád dal návrh, aby občianske združenie platilo ročné nájomné vo výške 700,00 eur, ktoré by zahrňovalo aj platby za energie a prisľúbil sponzorskú účasť pri podujatiach organizovaných obcou.

Hlasovanie o výške nájomného sociálnych miestností:

 za: 4 / Ing. Michal Boszorád, Vendelín Brath, Miroslav Maťo,

 Martin Kučírek/

 proti: 0

**K bodu č. 5:**

V ďalšom bode sa poslanci zaoberali situáciou p.Evy Kolompárovej, s ktorou má obec podpísanú platnú nájomnú zmluvu o prenájme bytových priestorov do konca roku 2013. V tejto zmluve, je klauzula, že p.Kolompárová do 30.06.2013 má vyrovnať svoje dlhy, inak sa to považuje za hrubé porušenie tejto zmluvy, čo predstavuje dôvod na výpoveď nájmu.

Vyjadrenie p. E.Kolompárovej: som si vedomá svojho dlhu voči obci, budem postupne splácať svoje nedoplatky, momentálne mám príjem 300,00 eur mesačne, s príchodom leta budem mať viac príležitostí si privyrobiť na poliach, z čoho by som prispievala k splácaniu svojich dlhov.

K danej situácii sa vyjadrila aj hlavná kontrolórka obce: Ja nie som proti p. Kolompárovej, nájomnú zmluvu schválili v danom znení poslanci obecného zastupiteľstva a podpísala starostka obce. Na základe platnej zmluvy má p.Kolompárová určité povinnosti, ktoré musí splniť.

Starostka k tomu dodala: p.Kolompárová bude na úrade práce evidovaná v mesiaci máj viac ako jeden rok, v tomto prípade, by obec jej mohlo vybaviť vykonávanie aktivačnej činnosti na území obce, v prípade, že by odpracovala týždenne 10 hodín úrad práce by jej poskytol mesačný príspevok vo výške 60,00 eur, z čoho by postupne platila svoje dlhy voči obci.

Členovia zastupiteľstva sa dohodli, že prípad p.Kolompárovej budú ešte prejednávať pred termínom 30.06.2013, kde zistia ako splnila svoje záväzky a dohodnú sa na ďalšom postupe.

Príloha č. 1: Zoznam nedoplatkov

**K bodu č. 6:**

Starostka obce informovala členov zastupiteľstva s financovaním centier voľného času /CVČ/, obce dostávajú peniaze na financovanie týchto centier v podielových daniach. Obec obdržala zatiaľ len jednu žiadosť o príspevok pre CVČ. Bola navrhnutá čiastka 45,00 eur pre jedného žiadateľa.

Hlasovanie o príspevku pre CVČ:

 za: 4 / Ing. Michal Boszorád, Vendelín Brath, Miroslav Maťo,

 Martin Kučírek/

 proti: 0

**K bodu č. 7:**

Podľa zákona č. 253/1994 o právnom postavení a platových pomeroch starostov obecné zastupiteľstvo raz ročne prerokuje a určí plat starostu. Na základe tohto zákona sa plat určuje násobkom priemernej mzdy a koeficientom 1,49, čo predstavuje sumu 1200,00 eur. Poslanci navrhli zvýšenie základného platu starostky o 100,00 eur mesačne od 01. apríla 2013.

Príloha číslo 4: Návrh na plat starostky

Hlasovanie o plate starostky:

za: 4 / Ing. Michal Boszorád, Vendelín Brath, Miroslav Maťo,

 Martin Kučírek/

 proti: 0

Ekonómka obce R.Tóthová predložila návrh rozpočtového opatrenia č. 2/2013, na príjmovej strane ide o úpravu ohľadne dotácií na kultúru, na školstvo, výdavková časť obsahuje úpravy týkajúce sa dotácií, mzdových položiek.

Príloha č. 2: Rozpočtové opatrenie č. 2/2013

Hlasovanie o rozpočtovom opatrení č. 2/2013:

za: 4 / Ing. Michal Boszorád, Vendelín Brath, Miroslav Maťo,

 Martin Kučírek/

 proti: 0

Starostka informovala poslancov o výberovom konaní na miesto riaditeľky materskej školy, termín na podávanie prihlášok bol stanovený na 16. mája 2013, uchádzač musí spĺňať všetky zákonom predpísané požiadavky. Inzerát bol uverejnený v novinách, na web stránke obce a na obvodnom úrade, úsek školstva.

Deň detí bude organizovaný na miestnom futbalovom ihrisku, obec pozvala lukostrelecký oddiel , ktorý spraví prezentáciu, s následnou možnosťou vyskúšať si lukostrelbu.

Obec podpísala zmluvu o užívaní poľovníckeho revíru s ČER Kolíňany na základe zákona o poľovníctve č. 274/2009, nakoľko obec Hosťová nemá svoj vlastný poľovnícky revír.

Starostka podala návrh na riešenie odvádzania vody na hornej časti družstevnej ulice, z dôvodu, že voda z tejto ulice preteká do záhrad občanom, ktorí obývajú ulicu vedľa ranču a kvôli tomu nastávajú konflikty. Poslanci vyjadrili nesúhlas riešiť tento problém bez súhlasu všetkých dotknutých osôb.

Hlavná kontrolórka obce Mgr.Darnadiová predložila zastupiteľstvu upozornenie hlavného kontrolóra obce ohľadne prijímanie zamestnancov na pracovné pozície pedagogických zamestnancov do materskej školy a správu hlavného kontrolóra k výdavkom obce vynaloženým na sociálne miestnosti pre športovcov, kde sa vyjadruje k tvrdeniam poslanca Ing. Michala Boszoráda, ktoré odzneli na ostatnom zasadnutí dňa 25.02.2013, ohľadne financovania výstavby sociálnych miestností pre športovcov obce.

Upozornenie a správu hlavnej kontrolórky poslanci vzali na vedomie.

za: 4 / Ing. Michal Boszorád, Vendelín Brath, Miroslav Maťo,

 Martin Kučírek/

 proti: 0

**K bodu č. 8:**

Starostka sa poďakovala za účasť na zasadnutí zastupiteľstva.

**UZNESENIA ZO ZASADNUTIA OBECNÉHO ZASTUPITEĽSTVA V HOSŤOVEJ**

**ZO DŇA 22.04.2013**

**UZNESENIE Č. 13/2013**

Obecné zastupiteľstvo v Hosťovej

1. **schvaľuje** program druhého riadneho zasadnutia Obecného zastupiteľstva v Hosťovej v roku 2013.

**UZNESENIE Č. 14/2013**

Obecné zastupiteľstvo v Hosťovej

**a. schvaľuje** správu o plnení uznesení zo dňa 25.02.2013

**UZNESENIE Č. 15/2013**

Obecné zastupiteľstvo v Hosťovej

**a. schvaľuje** nájom vo výške 700,00 eur pre Občianske združenie Obecný futbalový klub

Hosťová za prenájom sociálnych miestností pre športovcov obce Hosťová

**UZNESENIE Č. 16/2013**

Obecné zastupiteľstvo v Hosťovej

**a. odročuje** rozhodnutie ohľadne nedoplatkov p. Evy Kolompárovej, bytov Hosťová 121

 na nasledujúce zasadnutie obecného zastupiteľstva

 **UZNESENIE Č.17/2013**

Obecné zastupiteľstvo v Hosťovej

**a. schvaľuje** financovanie centier voľného času s príspevkom 45,00 eur na jedno dieťa vo

veku 5-15 rokov s trvalým pobytom v obci

**UZNESENIE Č. 18/2013**

Obecné zastupiteľstvo v Hosťovej

**a. schvaľuje od 01.04.2013**

- plat starostky podľa §3 1 zákona č. 253/1994 vo výške 1200,00 eur

 - zvyšenie platu starostky podľa §4 zákona č. 253/1994 o 8,34% = 100 eur

**UZNESENIE Č. 19/2013**

Obecné zastupiteľstvo v Hosťovej

**a. schvaľuje** zmenu rozpočtu obce Hosťová rozpočtovým opatrením č. 2/2013

**UZNESENIE Č. 20 /2013**

Obecné zastupiteľstvo v Hosťovej

**a. berie na vedomie**

1. upozornenie hlavného kontrolóra obce Hosťová

2. správu hlavného kontrolóra k výdavkom Obce Hosťová vynaloženým na

 sociálne miestnosti pre športovcov

Overovatelia zápisnice:

Martin Kučírek .........................

Miroslav Maťo .........................

Zapisovateľka zápisnice:

Renáta Tóthová ........................

 Mária Jaleczová

 starostka obce